
Naslov: Dirka starodobnikov za pokal Malkovec
Napoved za voditelja:

Društvo ljubiteljev starodobnih vozil Mirenske doline Hrast iz Tržišča je tudi letos pripravilo gorsko dirko starodobnih motorjev za pokal Malkovec, ki je potekala na cesti od Tržišča do Malkovca v skupni dolžini dobra dva kilometra in šteje za Državno prvenstvo starodobnikov. Letos so jo uspešno pripravili že 12., vendar kljub temu, da so bili organizatorji že večkrat bili proglašeni za najboljšega organizatorja teh dirk v Sloveniji, že razmišljajo, da te dirke prihodnje leto ne bodo pripravili. Razlog je seveda v denarju.
T- Iz Tržišča GORAN ROVAN /

X- Snemalec in montažer Tomi Naglič /

Letos se je dirke starodobnikov za pokal Malkovca udeležila precej manj ljubiteljev starih motorjev kot lani, saj tudi sicer letos tekmuje manj tekmovalcev kot leta nazaj.
T- GORAZD ZUPANČIČ /
X- AMD Gorica /
"Zdej sem že sedmo leto tlele, prihajam pa zaradi tega, ker mi je bilo všeč to, način pa, narod je bil dober, tak smo se vsi razumel, tako da to je bil večinoma največji razlog, zakaj sem sploh začel."
T- IZTOK BENCE /
X- Hrast Tržišče /

"Tekmovalci pridejo radi na našo progo zato, ker tuki je, bi reku, ena taka domačnost, prijaznost domačih ljudi, v bistvu se vsi aktivirajo."
T- BOŠTJAN KOVAČ /
X- Hrast Tržišče /

"Dirka je super, vreme je bil zmeraj lep, letos pa ga mogoče mal serje. Drugač pa, občutki so krasni, velik tekmovalcev, največ v Sloveniji na teh starodobnih dirkah in to je to. Kakšna je proga, sama? Proga je zelo zanimiva, dost ovinkov, ravnih delov in ovinkov dost, se da dost hiter pelat, za vse je dober."
Letos zaradi močnega naliva niso izpeljali dveh voženj, kljub temu pa so bili tako gledalci kot tekmovalci zadovoljni. Zadovoljen pa je bil tudi dosedanji predsednik kluba.
T- JANEZ VALANT /
X- častni predsednik Hrast Tržišče /

"Izjemno, izjemno prezadovoljen, da to uspeva in da je ta dirka šteje za državno prvenstvo že 12. zapovrstjo. Klub je že večkrat dobil priznanje za dobro organizacijo. S čim ste si jo prislužili? Prislužili smo si jo s pomočjo vseh društev in organizacij v kraju."
Da dirka res uspe pripomorejo vsi, ki s to dirko živijo. Kljub temu, da večino dela opravijo prostovoljno, pa organizator vsako leto vse težje pridobi dovolj denarja za ostale stroške. Zato že razmišljajo, da v bodoče te dirke ne bo več.
T- TONI JANEŽIČ /
X- predsednik Hrast Tržišče /
"To bo stvar debat, čez leto. Mislim, da bomo, ampak to se bomo odločil drugo leto, ko bomo naredil analizo, vse to in se bomo odločil drugo leto."
V Društvu ljubiteljev starodobnih vozil si seveda želijo, da bi dirko pripravili tudi prihodnje leto, seveda pa sama volja ne bo dovolj.

